b'\n_START_ARTICLE_\nMarija\n_START_SECTION_\nIzvor in pomen imena\n_START_PARAGRAPH_\nMariologi so doslej podali okoli 60 poskusov razlag imena Marija. Kot najbolj sprejemljiva je razlaga, da ime izhaja iz hebrejskega imena Mirjam v pomenu \xc2\xbbtista, ki jo Bog ljubi\xc2\xab, \xc2\xbbrazsvetljevalka\xc2\xab, \xc2\xbbgospa, vzvi\xc5\xa1ena\xc2\xab. Razlaga \xc2\xbbtista, ki jo Bog ljubi\xc2\xab\xc2\xa0temelji na povezavi imena Mirjam s staroegiptovsko  besedo mry(t) v pomenu \xc2\xbbljubljena  (od boga)\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Marija: 72.859. Med vsemi \xc5\xbeenskimi imeni pa je ime Marija po pogostosti uporabe uvr\xc5\xa1\xc4\x8deno na 1. mesto.'